คือมีปัญหาคือ เป็นคนสายตาเอียงข้างเดียวค่ะ อีกข้างปกติ เอียงประมาณ 50 แต่ปัญหาคือ จะมีอาการปวดหัวบ่อยมาก บางวันปวดตาร่วมด้วย อยากทราบว่า อาการสายตาเอียงข้างเดียวมีผลทำให้เราปวดหัวได้มั้ยคะ
สวัสดีค่ะแพนด้าน้อยการมีสายตาที่ผิดปกติที่ไม่ได้รับการแก้ไข เป็นสาเหตุทำให้มีอาการปวดศีรษะได้อาการปวดศีรษะ อาจมีสาเหตุจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว มีคลื่นไส้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่ง-ปวดจากสายตาผิดปกติ เช่นสายตาสั้น หรือสายตายาว สายตาเอียง ที่ไม่ได้รับการแก้ไขการดูแลตัวเองเบื้องต้น ควรพักผ่อนให้เพียงพอ พักการใช้งานแบบที่ต้องเพ่งสายตา รับประทานยาแก้ปวด ยาแก้อักเสบที่ไม่ใช่สเตียรอยด์แนะนำไปตรวจวัดสายตาที่ร้านแว่นใกล้บ้านและตัดแว่นให้ตรงกับสายตามาใส่และควรใส่ตลอด ถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์